
ΤΕΥΧΟΣ ΔΕΥΤΕΡΟ 


Αρ. Φύλλου 340 


17 Μαρτίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ποσοστού εκλογικής χρηματοδότησης 
των πολιτικών κομμάτων για τις Γενικές Βουλευ¬ 
τικές Εκλογές της 9ης Απριλίου 2000. 1 

Όροι, προϋποθέσεις και χρόνος προβολής κατά την 
προεκλογική περίοδο των πολιτικών κομμάτων και 
συνασπισμών κομμάτων, που εκπροσωπούνται στη 
Βουλή των Ελλήνων από τα δημόσια και ιδιωτικά 


ραδιοτηλεοπτικά μέσα στις βουλευτικές εκλογές 

της 9ης Απριλίου 2000. 2 

Κατανομή εκλογικής χρηματοδότησης για τις Γ ενικές 
Βουλευτικές Εκλογές της 9ης Απριλίου 2000. 3 


ΑΠΟΦΑΣΕΙΣ 

Αριθ. 8824 (1) 

Καθορισμός ποσοστού εκλογικής χρηματοδότησης των 
πολιτικών κομμάτων για τις Γενικές Βουλευτικές Εκλο¬ 
γές της 9ης Απριλίου 2000. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 1 του Ν. 
2429/1996 (ΦΕΚ 155 Α') «Χρηματοδότηση των πολιτικών 
κομμάτων - Δημοσιότητα και έλεγχος των οικονομικών 
των πολιτικών κομμάτων και των υποψηφίων βουλευτών - 
Δήλωση περιουσιακής κατάστασης πολιτικών, κρατικών 
λειτουργών και υπαλλήλων, ιδιοκτητών μέσων μαζικής 
ενημέρωσης και εντύπων και άλλων κατηγοριών προσώ¬ 
πων και άλλες διατάξεις», σε συνδυασμό με τις διατάξεις 
της παραγράφου 1 του άρθρου 15του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ 38 Α'). 

2. Τις διατάξεις του Π. Δ. 97/ΦΕΚ 80 Α714.3.2000 «Διά¬ 
λυση της Βουλής, προκήρυξη εκλογής βουλευτών και σύ¬ 
γκληση της Ζ Αναθεωρητικής Βουλής», σύμφωνα με τις 
οποίες προκηρύχτηκαν γενικές βουλευτικές εκλογές οι 
οποίες θα διενεργηθούντην 9η Απριλίου 2000. 


3. Την από 15.3.2000 πρόταση της Διακομματικής Επι¬ 
τροπής Εκλογών. 

4. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Καθορίζουμε σε ποσοστό 0,425%ο των τακτικών εσό¬ 
δων του Κρατικού Προϋπολογισμού οικονομικού έτους 
2000, την εκλογική χρηματοδότηση που θα χορηγηθεί 
στα δικαιούχο πολιτικά κόμματα, όπως αυτά περιγράφο- 
νται στις διατάξεις της παραγράφου 2 άρθρο 2 του Ν. 
2429/1996, για την αντιμετώπιση μέρους των λειτουργι¬ 
κών και εκλογικών τους δαπανών για τις γενικές βουλευ¬ 
τικές εκλογές της 9ης Απριλίου 2000. 

Από την απόφαση αυτή προκαλείται δαπάνη σε βάρος 
του Κρατικού προϋπολογισμού, ανερχόμενη στο ποσό 
των τεσσάρων δισεκατομμυρίων εξακοσίων πενήντα έξι 
εκατομμυρίων (4.656.000.000) δραχμών και θα βαρύνει 
τις πιστώσεις του προϋπολογισμού του Υπουργείου Εσω¬ 
τερικών, Δημόσιας Διοίκησης και Αποκέντρωσης και ειδι¬ 
κότερα τον Κ.Α.Ε. 2595. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 6140/1 (2) 

Όροι, προϋποθέσεις και χρόνος προβολής κατά την προ¬ 
εκλογική περίοδο των πολιτικών κομμάτων και συνα¬ 
σπισμών κομμάτων, που εκπροσωπούνται στη Βουλή 
των Ελλήνων από τα δημόσια και ιδιωτικά ραδιοτηλεο¬ 
πτικά μέσα στις βουλευτικές εκλογές της 9ης Απριλί¬ 
ου 2000. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

α. Το άρθρο 30 παράγραφος 5 του Ν. 2429/1996, όπως 
ισχύει. 

β. Τις διατάξειςτου Ν. 2328/1995 και του Ν. 2644/1998. 

γ. Την από 14.3.2000 γνώμη του Εθνικού Συμβουλίου 
Ραδιοτηλεόρασης. 

δ. Την πρόταση της Διακομματικής Επιτροπής Εκλογών 
που συγκροτήθηκε με την 8818/2000 απόφαση της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης. 

ε. Τις διατάξεις του άρθρου 29 Α'του Ν. 1558/1985 το 
οποίο προστέθηκε με το άρθρο 27 του Ν. 2081/1992. 

στ. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Κατά τη διάρκεια της προεκλογικής περιόδου των βου¬ 
λευτικών εκλογών της 9ης Απριλίου ισχύουν, ως προς 
τους όρους προβολής των πολιτικών κομμάτων, που συμ¬ 
μετέχουν στη Βουλή των Ελλήνων από τους δημόσιους 
και ιδιωτικούς ραδιοφωνικούς και τηλεοπτικούς σταθ¬ 
μούς ελεύθερης λήψης οι οποίοι λειτουργούν νόμιμα 
σύμφωνα με την ισχύουσα ραδιοτηλεοπτική νομοθεσία 
καθώς και τους φορείς παροχής συνδρομητικών ραδιο¬ 
φωνικών και τηλεοπτικών υπηρεσιών, οι εξής ρυθμίσεις: 

1. Η «Ελληνική Ραδιοφωνία και Τηλεόραση Α.Ε» (ΕΡΤ) 
έχει την υποχρέωση να μεταδόσει σε εθνικό τηλεοπτικό 
και ραδιοφωνικό δίκτυο μία συνέντευξη διάρκειας εξήντα 
(60) πρώτων λεπτών της ώρας του αρχηγού κάθε πολιτι¬ 
κού κόμματος ή συνασπισμού κομμάτων. 

Η ΕΡΤ υποχρεούται να επιτρέπει την απευθείας αναμε¬ 
τάδοση των συνεντεύξεων και να διαθέτει δωρεάν το πε¬ 
ριεχόμενο των σχετικών μαγνητοσκοπήσεων ή μαγνητο- 
φωνήσεων σε οποιονδήποτε ιδιωτικό ραδιοφωνικό ή τη¬ 
λεοπτικό σταθμό που λειτουργεί νόμιμα και υποβάλλει 
αντίστοιχο αίτημα. 

2. Η ΕΡΤ έχει επίσης την υποχρέωση να μεταδόσει σε 
εθνικό τηλεοπτικό και ραδιοφωνικό δίκτυο κατά τη με¬ 
σημβρινή ζώνη, μία συνέντευξη Τύπου, με καθέναν από 
τους αρχηγούς των πολιτικών κομμάτων ή συνασπισμών 
κομμάτων, διάρκειας εξήντα (60) πρώτων λεπτών της 
ώρας. 

Τις συνεντεύξεις αυτές έχουν την υποχρέωση να μετα- 
δόσουντην ίδια ημέρα, είτε απευθείας, είτε μαγνητοσκο¬ 
πημένες ή μαγνητοφωνημένες, και οι νομίμως λειτουρ- 
γούντες ιδιωτικοί ραδιοφωνικοί και τηλεοπτικοί σταθμοί 
ελεύθερης λήψης εθνικής, περιφερειακής και τοπικής εμ¬ 
βέλειας. Σε περίπτωση μαγνητοσκοπημένης ή μαγνητο¬ 
φωνημένης μετάδοσης η έναρξη και η λήξη της μετάδο¬ 
σης πρέπει να λάβει χώρα μεταξύ 12.00 - 01.00. Το εδάφ. 
β της παρ. 1 έχει εφαρμογή και για τις συνεντεύξεις της 
παρούσας παραγράφου. 

3. Η ΕΡΤ καθώς και οι νομίμως λειτουργούντες ιδιωτικοί 
τηλεοπτικοί και ραδιοφωνικοί σταθμοί ελεύθερης λήψης 
εθνικής, περιφερειακής και τοπικής εμβέλειας έχουν την 
υποχρέωση να οργανώσουν τέσσερις τουλάχιστον αυτο¬ 
τελείς συζητήσεις στρογγυλής τράπεζας με εκπροσώ¬ 
πους των πολιτικών κομμάτων της παρούσας απόφασης. 
Ως ώρα μετάδοσης των συζητήσεων αυτών ορίζεται το 
διάστημα από 18.00-01.00. 

4. Η ΕΡΤ έχει την υποχρέωση να καλύψει μία προεκλο¬ 
γική συγκέντρωση καθενός από τα πολιτικά κόμματα ή 
συνασπισμούς κομμάτων την οποία θα επιλέξουντα ίδια. 
Επίσης, η ΕΡΤ έχει την υποχρέωση να καλύψει μέσω του 
τηλεοπτικού σταθμού «Ελληνική Τηλεόραση -3» μία προ¬ 
εκλογική συγκέντρωση καθενός από τα πολιτικά κόμματα 
ή συνασπισμούς κομμάτων η οποία θα διοργανωθεί στη 
Θεσσαλονίκη ή σε άλλη πόλη της Βόρειας Ελλάδος και εί¬ 


ναι δυνατό να καλυφθεί μέσω των διαθέσιμων τεχνικών 
μέσων του τηλεοπτικού σταθμού ΕΤ-3. Το εδάφ. β της 
παρ. 1 εφαρμόζεται και στην περίπτωση αυτή. 

5. Η ΕΡΤ και οι νομίμως λειτουργούντες ιδιωτικοί τηλε¬ 
οπτικοί και ραδιοφωνικοί σταθμοί εθνικής, περιφερειακής 
και τοπικής εμβέλειας, έχουν υποχρέωση να διαθέσουν 
δωρεάν ένα δεκάλεπτο την εβδομάδα σε καθένα από τα 
πολιτικά κόμματα και συνασπισμούς κομμάτων για την 
παρουσίαση των προγραμμάτων τους ή όποια άλλη δρα¬ 
στηριότητα επιλεγεί από τα αντίστοιχα κόμματα. Δεν επι¬ 
τρέπεται μετακύλιση ούτε συσσώρευση των δεκαλέπτων. 
Κατά τη διάρκεια των δεκαλέπτων αυτών επιτρέπεται στα 
κόμματα ή συνασπισμούς κομμάτων να μεταδίδουν δια¬ 
φημιστικά μηνύματα τα οποία δεν μπορούν να υπερβούν 
το ένα τρίτο του συνολικά διατιθέμενου χρόνου. 

6. Απαγορεύεται στην ΕΡΤ Α.Ε., στους ραδιοφωνικούς 
και τηλεοπτικούς σταθμούς ελεύθερης λήψης καθώς και 
στους φορείς παροχής συνδρομητικών υπηρεσιών, να 
μεταδίδουν διαφημιστικά ή άλλα μηνύματα των υποψη¬ 
φίων βουλευτών καθώς και η με οποιονδήποτε τρόπο έμ¬ 
μεση προβολή τους, όπως η αναφορά σε αυτούς κατά τη 
διάρκεια εκπομπών εκτός των εκπομπών πολιτικού διαλό¬ 
γου. Η συμμετοχή των υποψηφίων βουλευτών επιτρέπε¬ 
ται σε κάθε είδους εκπομπές, με την προϋπόθεση ότι με 
τη συμμετοχή αυτή δεν θα παραβιάζεται η αρχή της ανα¬ 
λογικής ισότητας. 

7.0 χρόνος που διατίθεται για τη μετάδοση διαφημιστι¬ 
κών μηνυμάτων ή μηνυμάτων κοινωνικού περιεχομένου 
των πολιτικών κομμάτων δεν επιτρέπεται να υπερβαίνειτο 
είκοσι τοις εκατό (20%) του ημερήσιου χρόνου μετάδο¬ 
σης ραδιοφωνικών ή τηλεοπτικών προγραμμάτων. Ο κα- 
ταμερισμόςτου χρόνου αυτού ανά δεδομένη ώρα δεν επι¬ 
τρέπεται να υπερβαίνει τα δεκαέξι πρώτα λεπτά της ώρας 
(16'), συνυπολογιζομένου του χρόνου που διατίθεται για 
τα διαφημιστικά μηνύματα άλλων δημόσιων ή ιδιωτικών 
φορέων. Κατά τη διάρκεια της προεκλογικής περιόδου, 
δεν επιτρέπεται η μετάδοση μηνυμάτων φορέων, εκτός 
των πολιτικών κομμάτων, το περιεχόμενο των οποίων 
μπορεί να χαρακτηριστεί άμεσα ή έμμεσα ως πολιτικό. 

8. Για την τιμολόγηση της μετάδοσης των διαφημιστι¬ 
κών μηνυμάτων του προηγουμένου εδαφίου, εφαρμόζο¬ 
νται οι τιμοκατάλογοι που ίσχυαν για κάθε ζώνη μετάδο¬ 
σης την 15η Ιανουάριου 2000, σύμφωνα μετά οριζόμενα 
στο άρθρο 12 παρ. 2 του Ν. 2328/1995, όπως αυτό τρο¬ 
ποποιήθηκε με το άρθρο 33 του Ν. 2429/1996. Τιμοκατά¬ 
λογοι που κατατίθενται στις αρμόδιες ΔΟΥ μετά την ανω¬ 
τέρω ημερομηνία δεν επιτρέπεται να περιέχουν ρήτρες 
αναδρομικής ισχύος. 

9. Οι κρατικοί και οι νομίμως λειτουργούντες ιδιωτικοί 
τηλεοπτικοί και ραδιοφωνικοί σταθμοί εθνικής, περιφε¬ 
ρειακής ή τοπικής εμβέλειας οφείλουν να μεριμνούν, 
ώστε η προβολή, κατά τη διάρκεια δελτίων ειδήσεων ή άλ¬ 
λων ενημερωτικών εκπομπών, συνεντεύξεων σχετικά με 
τις θέσεις και τη δραστηριότητα των πολιτικών κομμάτων 
ή συνασπισμών κομμάτων να μην παραβιάζει την αρχή 
της αναλογικής ισότητας. Η τήρηση της αρχής της ανα¬ 
λογικής ισότητας πρέπει να διέπει εν γένει τα δελτία ειδή¬ 
σεων, ώστε να επιτευχθεί η ουσιαστική ενημέρωση των 
πολιτών για τις θέσεις και τις δραστηριότητες των πολιτι¬ 
κών κομμάτων. 

Οι δημόσιοι και οι ιδιωτικοί τηλεοπτικοί σταθμοί εθνι¬ 
κής, περιφερειακής και τοπικής εμβέλειας οφείλουν να 
εξασφαλίζουν στο πλαίσιο της αρχής της αναλογικής ισό- 

τητας, που πρέπει να διέπει τις εκπομπές πολιτικού διά¬ 
λογου, την ευρύτερη συμμετοχή εκπροσώπων των πολι¬ 
τικών κομμάτων, ώστε να επιτυγχάνεται συνολικά η πλη¬ 
ρέστερη παρουσίαση των θέσεων των πολιτικών κομμά¬ 
των ή συνασπισμών κομμάτων. Η τήρηση της αρχής της 
αναλογικής ισότητας εξετάζεται στο σύνολο των προ¬ 
γραμμάτων που μεταδόθηκαν κατά τη διάρκεια της προ¬ 
εκλογικής περιόδου. 

Απαγορεύεται η καταβολή στους ραδιοφωνικούς και 
τηλεοπτικούς σταθμούς οποιουδήποτε οικονομικού ή άλ¬ 
λου είδους ανταλλάγματος για τη συμμετοχή εκπροσώ¬ 
πων πολιτικών κομμάτων ή υποψηφίων βουλευτών σε 
δελτία ειδήσεων ή άλλες εκπομπές. 

10. Οι δημόσιοι και οι ιδιωτικοί ραδιοφωνικοί και τηλεο¬ 
πτικοί σταθμοί ελεύθερης λήψης καθώς και οι φορείς πα¬ 
ροχής συνδρομητικών υπηρεσιών υποχρεούνται να μην 
μεταδίδουν ή αναμεταδίδουν οποιαδήποτε δημοσκόπη¬ 
ση, πανελλήνιου ή τοπικού χαρακτήρα, με οποιονδήποτε 
τρόπο και αν διενεργείται αυτή, σχετικά με τις πολιτικές 
τάσεις, απόψεις και προτιμήσεις της κοινής γνώμης για 
πολιτικά κόμματα, πολιτικές θέσεις και πρόσωπα ή άλλα 
ζητήματα που συνδέονται άμεσα με το αντικείμενο των 
εκλογώντης παρούσας απόφασης, κατά το τελευταίο δε¬ 
καπενθήμερο της προεκλογικής περιόδου και έως την 
ημέρα διεξαγωγής των εκλογών της 9ης Απριλίου. Κατά 
τα λοιπά για τη διενέργεια και μετάδοση των δημοσκοπή¬ 
σεων και εν γένει των ερευνών γνώμης στη διάρκεια της 
προεκλογικής περιόδου, ισχύει το άρθρο 6 του Ν. 
2623/1998. 

11. Κατάτη διάρκεια της προηγούμενης ημέρας, καθώς 
και κατά την ημέρα διεξαγωγής των εκλογών μέχρι τις 
19.00, δεν επιτρέπεται η μετάδοση διαφημιστικών μηνυ¬ 
μάτων και συγκεντρώσεων των πολιτικών κομμάτων, κα¬ 
θώς και η μετάδοση εκπομπών πολιτικού διαλόγου ή εκτι¬ 
μήσεων για το εκλογικό αποτέλεσμα, με εξαίρεση τις δη¬ 
λώσεις των αρχηγών των πολιτικών κομμάτων που 
γίνονται κατάτη διάρκεια της εκλογικής διαδικασίας. 

12. Το Εθνικό Συμβούλιο Ραδιοτηλεόρασης μεριμνά 
για την τήρηση των υποχρεώσεων που απορρέουν από 
την παρούσα απόφαση και μπορεί να ζητά για τον έλεγ¬ 
χο αυτό οποιοδήποτε στοιχείο. Η μη τήρηση των υπο¬ 
χρεώσεων αυτών αποτελεί παραβίαση της νομοθεσίας 
που διέπειτη λειτουργία των ιδιωτικών ραδιοφωνικών και 
τηλεοπτικών σταθμών, κατά την έννοια των άρθρων 4 και 
8του Ν. 2328/1995 και 12 και 15 παρ. 3του Ν. 2644/1998, 
όπως αυτά ισχύουν. Το ΕΣΡ μπορεί στο πλαίσιο των σχε¬ 
τικών ελεγκτικών αρμοδιοτήτων του να ζητά από τους 
ραδιοφωνικούς και τηλεοπτικούς σταθμούς την υποβο¬ 
λή, εντός ευλόγου χρόνου, συγκεκριμένων στοιχείων. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 16 Μαρτίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΤΥΠΟΥ ΚΑΙ ΜΕΣΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΜΑΖΙΚΗΣ ΕΝΗΜΕΡΩΣΗΣ 

ΒΑΣΩ ΠΑΠΑΝΔΡΕΟΥ ΔΗΜΗΤΡΗΣΡΕΠΠΑΣ 


Αριθ. 8826 (3) 

Κατανομή εκλογικής χρηματοδότησης για τις Γενικές 
Βουλευτικές Εκλογές της 9ης Απριλίου 2000. 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παραγράφου 2τουάρθρου3τουΝ. 
2429/1996 (ΦΕΚ 155 Α') «Χρηματοδότηση των πολιτικών 
κομμάτων - Δημοσιότητα και έλεγχος των οικονομικών 
των πολιτικών κομμάτων και των υποψηφίων βουλευτών- 
Δήλωση περιουσιακής κατάστασης πολιτικών, κρατικών 
λειτουργών και υπαλλήλων, ιδιοκτητών μέσων μαζικής 
ενημέρωσης και εντύπων και άλλων κατηγοριών προσώ¬ 
πων και άλλες διατάξεις». 

2. Τις διατάξεις του Ν. 2362/1995 «περί Δημοσίου Λογι¬ 
στικού ελέγχου των δαπανών του Κράτους και άλλες δια¬ 
τάξεις» (ΦΕΚ 247/1995). 

3. Την αριθ. 8824/16.3.2000 απόφαση της Υπουργού 
Εσωτερικών, Δημόσιας Διοίκησης και Αποκέντρωσης 
«Περί καθορισμού ποσοστού εκλογικής χρηματοδότη¬ 
σης των πολιτικών κομμάτων για τις γενικές βουλευτικές 
εκλογές της 9ης Απριλίου 2000». 

4. Τις αριθ. 1/1996 και 1/1999 αποφάσεις της Ανωτάτης 
Εφορευτικής Επιτροπής με τις οποίες ανακηρύχτηκαν οι 
βουλευτές και ευρωβουλευτές στο Εθνικό και το Ευρω¬ 
παϊκό Κοινοβούλιο. 

5. Την ομόφωνη πρόταση της Διακομματικής Επιτρο¬ 
πής Εκλογών, όπως διατυπώθηκε στο πρακτικό της συνε¬ 
δρίασης της 15.3.2000, αποφασίζουμε: 

Α. Προσδιορίζουμε τα κόμματα που εμπίπτουν στην πε¬ 
ρίπτωση α' της παραγράφου 2 του άρθρου 3 του Ν. 
2429/1996 τα οποία είναι: 

1. ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.) 

2. ΝΕΑ ΔΗΜΟΚΡΑΤΙΑ (Ν.Δ.) 

3. ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΟΣ (Κ.Κ.Ε.) 

4. ΣΥΝΑΣΠΙΣΜΟΣ ΤΗΣ ΑΡΙΣΤΕΡΑΣ ΚΑΙ ΤΗΣ ΠΡΟΟΔΟΥ 

5. ΔΗΜΟΚΡΑΤΙΚΟ ΚΟΙΝΩΝΙΚΟ ΚΙΝΗΜΑ (ΔΗ.ΚΚΙ.) 

Β. Κατανέμουμε το ποσό της εκλογικής χρηματοδότη¬ 
σης τους για τις γενικές βουλευτικές εκλογές της 9ης 
Απριλίου 2000 στα παραπάνω δικαιούχο κόμματα όπως 
παρακάτω: 


ΠΑ.ΣΟ.Κ. 

δραχμές 

1.223.089.036 

Ν.Δ. 

δραχμές 

1.123.717.742 

Κ.Κ.Ε. 

δραχμές 

165.139.109 

ΣΥΝ. 

δραχμές 

150.882.376 

ΔΗ.ΚΚΙ. 

δραχμές 

130.771.737 

ΣΥΝΟΛΟ 

δραχμές 

2.793.600.000 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2000 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νιν/νι.βΧ^τ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































